Ստեփանակերտի օդանավակայան

Ստեփանակերտի օդանավակայան, Արցախի օդային դարպասը։ Գտնվում է Ստեփանակերտից 10 կմ հեռավորության վրա, Ստեփանակերտ-Ասկերան A317 մայրուղուն հարող հատվածում Իվանյան գյուղի մոտ։

Պատմություն 

Ստեփանակերտի օդանավակայանը կառուցվել է 1974 թ., հիմնականում չվերթներ է ընդունել Երևանից և Բաքվից։ Արցախյան ազատամարտի սկզբում այն ծառայել է ռազմական նպատակով։ 1992 թվականին Բերձորի ազատագրումից հետո օդանավակայանը մատնվել է պարապուրդի։

2008 թ. սկսվել է օդանավակայանի նոր գլխավոր մասնաշենքի կառուցումը (ճարտարապետ՝ Տիգրան Բարսեղյան)։ Մասնաշենքը ԼՂՀ զինանշանի նմանությամբ արտաքինից նմանվում է թևերը մեկնած արծվի։

Օդանավակայանի վերաբացումը նախատեսված էր կատարել 2011 թ. մայիսին 9-ին, սակայն հետագայում անորոշ ժամանակով հետաձգվում է, պաշտոնական վարկածով, զուտ միայն տեխնիկական պատճառներով, սակայն կան կարծիքներ, որ օդանավակայանի բացումը անընդհատ հետաձգվում է քաղաքական պատճառներով։ Նորացվում և լայնացվում է թռիչքուղին, ինչպես նաև հարթեցվում են թռիչքուղուն հարկից մի քանի բլուրների գագաթները՝ ժամանակակից մեծ ինքնաթիռներ ընդունելու համար։

Օդանավակայանի թռիչքուղու երկարությունը կազմում է 2 կմ, 300 մետր, լայնությունը՝ 20 մետր։ Սկզբնական շրջանում թռիչքներ են նախատեսվում Երևան-Ստեփանակերտ և հակառակ ուղղություններով։

Ծանոթագրություններ

Արտաքին հղումներ 
 օդանավակայան Լեռնային Ղարաբաղում (տեսանյութ)
 The Airport of Nagorno Karabakh (Republic of Artsakh) .flv (տեսանյութ )
 Ստեփանակերտի օդանավակայանը ֆեյսբուքում
 Ստեփանակերտի օդանավակայան. համացանցում հայտնվել է փոքր օդանավի թռիչքի տեսանյութ 

Հայաստանի օդանավակայաններ
Ստեփանակերտ